Diari Oficial de la Generalitat Valenciana


Sumari del DOGV 8943, del 03-11-2020 (2020/8933)

RESOLUCIÓ de 15 d'octubre de la consellera d'Agricultura, Desenvolupament Rural, Emergència Climàtica i Transició Ecològica, per la qual es denega la modificació de traçat de la via pecuària Carrerada de Novelda a Agost, al terme municipal d'Agost, província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8943

Data del DOGV
:   03-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8933


Data del document
:   15-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 15 d'octubre de la consellera d'Agricultura, Desenvolupament Rural, Emergència Climàtica i Transició Ecològica, per la qual es denega la modificació de traçat de la via pecuària Carrerada de Novelda a Agost, al terme municipal d'Agost, província d'Alacant. [2020/8933]  
Vist el procediment de modificació del traçat de la via pecuària Carrerada de Novelda a Agost, al seu pas per la parcel·la cadastral 47 del polígon 25 del terme municipal d'Agost, província d'Alacant i instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
  
  
Antecedents de fet  
Primer. Amb data de 29 de juny de 2018, es remet a la Direcció Territorial d'Alacant, per part del Sr. Antonio Román Cantó i per la Sra. Luisa Margarita Payá Castelló, sol·licitud i proposta tècnica (cartografia) per a la modificació parcial del traçat de la via pecuària classificada en terme municipal d'Agost denominada Carrerada de Novelda a Agost, al seu pas per la parcel·la cadastral 47 del polígon 25 del terme municipal d'Agost.  
Segon. Amb data de 4 de juliol de 2019, l'enginyer forestal dels serveis territorials d'Alacant redacta informe de viabilitat.  
  
Tercer. Amb data de 18 d'octubre de 2019, el director general de Medi Natural i d'Avaluació Ambiental dicta resolució d'autorització per a la incoació del procediment de modificació de traçat de la via pecuària.  
Quart. Amb data de 10 de febrer de 2020, es publica en el Diari Oficial de la Generalitat Valenciana anunci d'informació pública.  
Cinqué. Amb data de 14 de febrer de 2020, es remeten cartes informatives d'informació pública als interessats per la modificació del traçat.  
Sisé. Amb data de 20 de febrer de 2020, es remet a la Direcció Territorial d'Alacant, informe d'al·legacions de l'Ajuntament d'Agost.  
  
Seté. Amb data de 6 de març de 2020, es remet a la Direcció Territorial d'Alacant, edicte de l'Ajuntament d'Agost, relatiu al certificat d'exposició pública de l'anunci corresponent al tràmit d'informació pública.  
  
Huité. Amb data de 9 d'abril de 2020, la Direcció Territorial d'Alacant remet un escrit de tràmit d'audiència a l'interessat en què l'informa de les al·legacions presentades.  
Nové. Amb data de 17 de juny de 2020, l'interessat remet a la Direcció Territorial d'Alacant, escrits de resposta al tràmit d'audiència.  
  
Deu. Amb data de 3 de juliol de 2020, s'emet informe de l'instructor del procediment.  
Onze. Amb data de 24 de juliol de 2020, la directora territorial d'Alacant, a la vista de la tramitació de l'expedient i de l'informe esmentat anteriorment de 3 de juliol de 2020, dicta proposta de resolució en què denega la modificació de traçat de la via pecuària Carrerada de Novelda a Agost, al terme municipal d'Agost, província d'Alacant.  
Dotze. Amb data de 7 d'agost de 2020, el Servei de Gestió i Ordenació Forestal de la Direcció General de Medi Natural i Avaluació Ambiental emet informe desfavorable a la modificació de traçat de la via pecuària Carrerada de Novelda a Agost, al seu pas per la parcel·la cadastral 47 del polígon 25 del terme municipal d'Agost.  
Tretze. Amb data de 24 d'agost de 2020, el director general de Medi Natural i d'Avaluació Ambiental dicta proposta de resolució denegatòria a la modificació de traçat de la via pecuària Carrerada de Novelda a Agost, al seu pas per la parcel·la cadastral 47 del polígon 25 del terme municipal d'Agost.  
  
  
Consideracions jurídiques  
Primera. La proposta de resolució denegatòria de la modificació de traçat dictada per la directora Territorial, amb data de 24 de juliol de 2020, es fonamenta en el que s'estableix en l'informe del tècnic superior de Medi Ambient, adscrit a aquesta direcció territorial, i realitzat amb data de 3 de juliol de 2020.  
En relació amb això, el precitat informe de 3 de juliol de 2020, considera, després de la finalització del període d'informació pública del present procediment, que hi ha especialment dos punts que suposen la denegació del canvi de traçat sol·licitat:  
1. L'al·legació de l'Ajuntament d'Agost segons la qual s'informa que «hi ha un expedient d'infracció urbanística IU/R13/16, per la construcció d'habitatge i piscina sense la corresponent llicència urbanística». I al mateix temps indica que el canvi de traçat de la via pecuària proposat «impossibilitaria la legalització de les construccions no emparades per llicència en quedar edificades dins d'una parcel·la que incompliria els paràmetres urbanístics».  
2. L'al·legació de la Sra. María López Ruiz i del Sr. Juan Antonio Cantó López, punt 2, segons la qual els recurrents utilitzen la via pecuària com a mitjà d'accés als seus cultius i, segons ells, el canvi de traçat impediria l'accés a les seues parcel·les.  
Continua el citat informe de 3 de juliol de 2020 indicant que aquestes qüestions es van posar en coneixement dels interessats, que van presentar-hi al·legacions amb data de 17 de juliol de 2020. L'informe desestima les al·legacions de l'interessat en no resoldre els aspectes plantejats per part de l'Ajuntament d'Agost i per part de la Sra. María López Ruiz i el Sr. Juan Antonio Cantó López.  
  
Sobre la base de l'anterior, l'article 19.4 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, estableix que «La modificació per interés particular únicament es podrà aprovar quan supose una millora de caràcter substancial en el nou traçat des del punt de vista ambiental i en relació amb els usos públics tradicionals i actuals. De cap manera podrà admetre's si interfereix, dificulta o empitjora la protecció dels valors naturals o les finalitats exposades en l'article 4 de la present llei»  
Segona. El present procediment es tramita conforme el que es disposa en la Llei 3/2014, d'11 de juliol, de la Generalitat, de vies pecuàries de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre vies pecuàries (DOGV 18.01.2012) i la Llei 3/1995, de 23 de març, de vies pecuàries (BOE 24.03.1995).  
En relació amb això, l'article 7.14 de la segona part de la Instrucció de 13 de gener de 2012, de la Direcció General del Medi Natural, sobre vies pecuàries, estableix que el director general dictarà proposta de resolució.  
Així mateix, l'article 7.16 de la segona part, de la precitada Instrucció de 13 de gener de 2012, estableix que l'aprovació de la modificació de traçat es realitzarà mitjançant resolució del conseller.  
Tercera. La resolució del present procediment correspon a la consellera d'Agricultura, Desenvolupament Rural, Emergència Climàtica i Transició Ecològica de conformitat amb el que s'estableix l'article 19 de la Llei 3/2014, que estableix que la modificació de traçat s'aprovarà mitjançant resolució de la conselleria competent en matèria de vies pecuàries, el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions i Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i modificacions posteriors.  
  
Quarta. El present acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques, així com pel que s'estableix en la Llei 14/2013, de 10 d'abril, de patrimoni de la Generalitat.  
  
Vist tot el que s'ha exposat anteriorment, resolc:  
  
Primer  
Denegar la modificació de traçat en la via pecuària Carrerada de Novelda a Agost, al seu pas per la parcel·la cadastral 47 del polígon 25 del terme municipal d'Agost, província d'Alacant.  
  
Segon  
Donar trasllat de la resolució a la Direcció Territorial d'Alacant per a la seua notificació als interessats en el procediment.  
  
Contra la present resolució, que posa fi a la via administrativa, es podrà interposar recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptador des de l'endemà de la recepció de la present notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que estimen oportú.  
  
València, 15 d'octubre de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mirella Mollà Herrera.